19 Mafoko a a reng malatsi a rona a tla nna “jaaka malatsi a setlhare” a kaya eng? Fa o eme fa kutung ya setlhare se segolo thata, a ga o ikutlwe o jewa ke kgakge fa o akanya kafa setlhare seo se nang le lobaka lo loleele ka gone se ntse se eme foo—gongwe bogologolo tala pele ga bagologolwane ba gago ba tsholwa? Go ka diragala gore le wena fa o ne o ka tswelela o le mo boemong jwa gone jaanong jwa bosaitekanelang, setlhare seo se ne se ka tshela lobaka lo loleele go go gaisa, se tswelela se tshela lobaka lo loleele ka kagiso tota le ka nako e go tla bong go setse go lebetswe gotlhelele gore o kile wa nna teng. Ruri Jehofa o bontsha bopelonomi ka go re tlhomamisetsa gore mo Paradaiseng ya mo isagweng, malatsi a rona a tla bo a le maleele e bile a na le kagiso! (Pes. 37:11, 29) Go tla nna le nako e tota le ditlhare tse di tshetseng lobaka lo loleele di tla tshwanang fela le bojang jo bo nnang ka nakwana, di tlhoga di bo di nyelela fa rona re tswelela re tshela ka bosakhutleng!